РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/170-2019

3. јул 2019. године

Б е о г р а д

ЗАПИСНИК

114. СЕДНИЦЕ ОДБОРА ЗА УСТАВНА ПИТАЊА

И ЗАКОНОДАВСТВО, ОДРЖАНЕ 3. ЈУЛА 2019. ГОДИНЕ

 Седница је почела у 9,15 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Петар Петровић, Бојан Торбица, Александра Мајкић, Јелена Жарић Ковачевић, Бајро Гегић, Јасмина Обрадовић (заменик члана), Михаило Јокић (заменик члана), Елвира Ковач (заменик члана) и Милена Ћорилић (заменик члана).

 Седници нису присуствовали чланови Одбора: Србислав Филиповић, Неђо Јовановић, Гордана Чомић, Вјерица Радета, Саша Радуловић, Дејан Шулкић и Весна Николић Вукајловић

 На предлог председника Одбора, једногласно (са 10 гласова за) је усвојен предложен дневни ред

Д н е в н и р е д:

- Усвајање записника са 113. седнице Одбора -

 1. Разматрање амандмана на Предлог закона о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина, који је поднела Влада.

 Пре преласка на одлучивање о дневном реду, Одбор је једногласно (10 гласова за) усвојио записник са 113. седнице Одбора.

 **Прва тачка дневног реда**: Разматрање амандмана на Предлог закона о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина, који је поднела Влада.

 Одбор је у складу са чланом 164. Пословника Народне скупштине размотрио амандмане на Предлог закона о о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина и сматра да су у складу са Уставом и правним системом Републике Србије следећи амандмани:

- на члан 3. који је поднео Одбор за финансије, републички буџет и контролу трошења јавних средстава;

- на члан 16. који је поднео Одбор за финансије, републички буџет и контролу трошења јавних средстава;

- на члан 18. који је поднео Одбор за финансије, републички буџет и контролу трошења јавних средстава.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Седница је завршена у 9,20 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

 др Радоје Церовић Ђорђе Комленски